b"\n_START_ARTICLE_\nDOCOMOMO International\n_START_PARAGRAPH_\nDOCOMOMO International (lihtsustatult DOCOMOMO) on \xc3\xbclemaailmne 20. sajandi arhitektuuri dokumenteerimise ja kaitse organisatsioon-v\xc3\xb5rgustik, mille ametlik nimi on International Working Party for Documentation and Conservation of Buildings, Sites and Neighborhoods of the Modern Movement ('\xc3\x9clemaailmne Moodsa Arhitektuuri Dokumenteerimise ja Rahvusvaheline Moodsa Arhitektuurip\xc3\xa4randi Kaitse Organisatsioon').\n_START_SECTION_\nAsutamine ja asukoht\n_START_PARAGRAPH_\nDOCOMOMO International asutati 1988. aastal Eindhovenis (Hollandis). Hiljem see organisatsioon tegutses Pariisis, aastal 2010 asuti \xc3\xbcmber Barcelonasse.\n_START_SECTION_\nEesti t\xc3\xb6\xc3\xb6grupp\n_START_PARAGRAPH_\nEesti DOCOMOMO t\xc3\xb6\xc3\xb6grupp loodi 1992. aastal samal aastal Saksamaal Dessaus Bauhausi hoones toimunud Rahvusvahelise liikumise DOCOMOMO teisel konverentsil. T\xc3\xb6\xc3\xb6gruppi kuulusid Krista Kodres, Karin Hallas-Murula ja Mart Kalm. T\xc3\xa4naseks on t\xc3\xb6\xc3\xb6grupp kasvanud 10 inimeseni.\n_START_SECTION_\nEesti v\xc3\xa4\xc3\xa4rtuslikumad hooned\n_START_PARAGRAPH_\n1995. aastal koostas DOCOMOMO Eesti t\xc3\xb6\xc3\xb6grupp Eesti arhitektuuri 100 v\xc3\xa4\xc3\xa4rtuslikuma hoone nimestiku. _NEWLINE_\xc3\x9cheksa 20. sajandi Eesti tippehitist esitas t\xc3\xb6\xc3\xb6grupp lisamiseks rahvusvahelisse DOCOMOMO registrisse."